Gustav Hirschfeld

Oscar Gustav Hirschfeld (født 4. november 1847 i Pyritz, Pommern, død 20. april 1895 i Wiesbaden) var en tysk arkeolog og geograf.

Hirschfeld foretok 1870-75 vidtfavnende reiser i Italia, Hellas og fram for alt i Lilleasia og ledet de tyske utgravningene i Olympia 1875-77. Han ble ekstraordinær professor i 1877 og ordinær professor i arkeologi i Königsberg i 1879.

Han var en av sin tids fremste kjennere av Lilleasia som han utforsket fra en arkeologisk, epigrafisk og geografisk synsvinkel. Hans fremste arbeider dreier seg nettopp om dette: (blant annet Paphlagonische Felsengräber, 1885, Die Felsenreliefs in Kleinasien und das Volk der Hettiter, 1887, og The Collection of Ancient Greek Inscriptions in the British Museum, IV, I).

I den posthumt utgitte boken Aus dem Orient er flere skrifter vedrørende Hellas og Lilleasia i antikken og moderne tid. Han utga Helmuth von Moltkes "Briefe über Zustände und Begebenheiten in der Türkei" (i "Gesammelte Schriften", VIII).

 Referanser 

 Eksterne lenker 
 Denne artikkel er helt eller delvis basert på materiale fra Nordisk familjebok, Hirschfeld, Oscar Gustav, 1904–1926.

Kategori:Tyske arkeologer
Kategori:Tyske geografer
Kategori:Tyske professorer
Kategori:Personer fra Pyrzyce fylke
Kategori:Fødsler i 1847
Kategori:Dødsfall i 1895